  Майя Бывальцева 20-тӥ пӧсьтолэзьлы Удмуртиын коронавирус инфекциен черлан 145 выль учыръёсты пусйизы. Висьыны усемъёс пӧлын 14 аресозь 22 пиналъёс но 65 арессэс ортчем 27 арлыдоос. Со сярысь элькунысь оперативной штаб ивортӥз. Диагноззы Ижкарын 59 улӥсьёслэн зэмаз, Сюмси ёросын – 24, Ува ёросын – 16, Кез ёросын – тямыс, Камбарка ёросын – сизьым, Сарапулын, Дэри ёросын – быдэн куать, Вотка, Кияса ёросъёсын – быдэн куинь, Юкаменск, Вавож, Каракулино, Кизнер ёросъёсын – быдэн кык, Можгаын, Воткаын, Можга, Сарапул, Якшур-Бӧдья ёросъёсын – быдэн одӥг. 42 адями висёнэз вормиз. Ньыль мурт улонысь кошкиз: кышномуртлы 81 арес вал, воргоронъёслы – 64, 74, 84 арес Туннэ нуналлы Удмуртиын коронавирусэн черлан 38 сюрс 404 учыр лабораториосын зэматэмын. 33 сюрс 23 адями йӧназ. Али 160-эзлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 724 эскеронъёс ортчытӥзы. 20-тӥ пӧсьтолэзьлы Удмуртиын 265 сюрс 525 адями коронавируслэсь прививка пуктӥз, со пӧлысь 177 сюрс 988-эз кыкетӥ люкетсэ басьтӥзы.  Тегъёс: Тазалык Ижкар висён Удмуртия коронавирус  